1982 m.

1982 m. buvo nekeliamieji metai, prasidedantys penktadienį pagal Grigaliaus kalendorių.

Lietuvoje

Įvykiai 

 Birželio 14 d. – birželio 14-ąją JAV prezidentas R. Reiganas paskelbė Baltijos laisvės diena.

Gimtadieniai 

 Sausio 1 d. – Justinas Urbanavičius, Lietuvos ir Kauno rajono politinis bei visuomenės veikėjas.
 Sausio 6 d. – Marius Kasiulevičius, Lietuvos krepšininkas.
 Sausio 25 d. – Vytautas Gapšys, teisininkas, politinis veikėjas, Seimo narys.
 Sausio 29 d. – Agnė Bilotaitė, Lietuvos politikė, Seimo narė.

 Vasario 4 d. – Tomas Vaitkus, Lietuvos dviratininkas.
 Vasario 8 d. – Vytautas Šarakauskas, Lietuvos krepšininkas. 2006 m. žaidėjas dalyvavo NKL Žvaigždžių dienoje žaisdamas Vakarų rinktinėje.
 Vasario 21 d. – Marius Kižys, lietuvių futbolininkas, žaidžiantis saugo pozicijoje.
 Vasario 22 d. – Žygimantas Jonušas, baigęs karjerą Lietuvos krepšininkas, žaidęs atakuojančio gynėjo ir lengvojo krašto pozicijose.
 Vasario 24 d. – Simonas Serapinas, Lietuvos krepšininkas.

 Kovo 18 d. – Mindaugas Andriušis, Lietuvos ir Kauno rajono politinis bei visuomenės veikėjas.
 Kovo 26 d. – Simas Jasaitis, krepšininkas, žaidžiantis lengvojo krašto puolėjo pozicijoje Stambulo "Galatasaray Café Crown" klube ir Lietuvos vyrų krepšinio rinktinėje.

 Balandžio 1 d. – Marius Pociukonis, baigęs karjerą Lietuvos krepšininkas, rungtyniavęs atakuojančio gynėjo pozicijoje.
 Balandžio 3 d. – Vaidotas Pečiukas, Lietuvos krepšininkas.
 Balandžio 12 d. – Juras Požela, Lietuvos politinis veikėjas.
 Balandžio 17 d. – Taja, Lietuvos dainininkė.

 Gegužės 8 d. – Mantas Grybauskas, futbolo žaidėjas.
 Gegužės 9 d. – Tomas Sinickis, Lietuvos muzikantas, iširusios grupės Gravel lyderis, šiuo metu - solo muzikantas, televizijos laidų vedėjas, tarptautinės kompanijos Nexum Insurance Technologies, užsiimančios informacinių technologijų diegimu, Lietuvos padalinio vadovas ir internetinės erotinių prekių parduotuvės Vibrai.lt savininkas. Laisvalaikiu žvejoja, kolekcionuoja pilnus viskio butelius. Vedęs Justiną Vilkončiūtę. Turi sūnų.
 Gegužės 30 d.:
 Osvaldas Mačernis, lietuvių krepšininkas.
 Saulius Kuzminskas, Lietuvos krepšininkas rungtyniaujantis Sopoto "Trefl" komandoje.
 Remigijus Žemaitaitis, Lietuvos teisininkas, politinis veikėjas.

 Birželio 3 d. – Eimantas Valaitis, Lietuvos futbolo žaidėjas, žaidžiantis gynėjo pozicijoje. Ūgis 187 cm, svoris 80 kg.
 Birželio 11 d.:
 Dovilė Molytė, Lietuvos ir Šiaulių rajono politinė bei visuomenės veikėja.
 Tomas Delininkaitis, lietuvių krepšininkas, žaidžiantis gynėjo pozicijoje, Salonikų "PAOK" komandoje.
 Birželio 15 d. – Ernestas Jurevičius, Lietuvos ir Zarasų rajono politinis bei visuomenės veikėjas.

 Liepos 1 d. – Skaiva Jasevičiūtė, žurnalistė, radijo, TV laidų ir renginių vedėja.
 Liepos 7 d. – Jonas Elvikis, Lietuvos krepšininkas, gimęs Šilalėje, žaidžiantis lengvojo krašto pozicijoje, Utenos Juventus klube.
 Liepos 17 d. – Gabrielė Gailiūtė, Lietuvos vertėja.
 Liepos 19 d. – Tomas Gaidamavičius, Lietuvos krepšininkas, gimęs Šiauliuose, žaidžiantis įžaidėjo pozicijoje, Utenos Juventus klube.

 Rugpjūčio 17 d. – Amberlife, Lietuvos soft rock muzikos atlikėjas, grupės „Amberlife“ vokalistas ir dainų kūrėjas.
 Rugpjūčio 27 d. – Mantas Savėnas, Lietuvos futbolininkas.

 Rugsėjo 18 d. – Arvydas Eitutavičius, lietuvių krepšininkas, žaidžiantis įžaidėjo ir atakuojančio gynėjo pozicijose.
 Rugsėjo 27 d. – Algis Jankauskas, Lietuvos futbolininkas. Žaidžia vidurio gynėjo pozicijoje.
 Rugsėjo 29 d. – Evaldas Dainys, Lietuvos krepšininkas, žaidžiantis įžaidėjo pozicijoje. Šiuo metu rungtyniauja Prienų „Rūdupio“ komandoje.

 Spalio 3 d. – Giedrius Slavickas, Lietuvos futbolininkas. Buvęs Lietuvos jaunimo rinktinės U-21 krašto saugas.
 Spalio 10 d. – Tadas Klimavičius, Lietuvos krepšininkas.
 Spalio 15 d. – Arūnas Klimavičius, Lietuvos futbolininkas, žaidžiantis gynėjo pozicijoje.
 Spalio 25 d. – Aurimas Kieža, Lietuvos krepšininkas.
 Spalio 27 d. – Gediminas Paulauskas, Lietuvos futbolininkas, žaidžiantis gynėjo pozicijoje. Didžiąją savo karjeros dalį praleido Panevėžio „Ekrano“ klube. Buvo kviečiamas taip pat ir į nacionalinę rinktinę.
 Spalio 30 d. – Vytautas Kaunas, Lietuvos ir Kretingos rajono politinis bei visuomenės veikėjas.

 Lapkričio 1 d. – Karolis Jasaitis, Lietuvos futbolininkas rungtyniauja kaip atraminis arba centro saugas.
 Lapkričio 12 d. – Gintarė Volungevičiūtė-Scheidt, Lietuvos buriuotoja, pirmoji Lietuvai iškovojusi olimpinį medalį (sidabras) buriavime.

 Gruodžio 13 d. – Simona Krupeckaitė, profesionali Lietuvos treko dviratininkė, 2009 metų Pasaulio dviračių treko čempionė, planetos rekordininkė.

 Tadas Žukauskas, Lietuvos smuikininkas, kompozitorius, gitaristas bosistas.
 Silvija Vilkaitė, Lietuvos kino režisierė.

Mirtys 

 Sausio 3 d.:
 Barbora Mejerytė, Lietuvos pedagogė, vertėja, kritikė, prozininkė, visuomenės veikėjas (g. 1898 m.).
 Juozas Galvydis, Lietuvos istorikas, pedagogas, bibliotekininkas, vertėjas (g. 1896 m.).
 Sausio 9 d. – Rapolas Mackonis, Lietuvos rašytojas, žurnalistas (g. 1900 m.).
 Sausio 15 d. – Elena Gimbutienė-Karosaitė, Lietuvos agronomė, genetikė (g. 1894 m.).
 Sausio 26 d.:
 Petras Zulonas, lietuvių aktorius (g. 1910 m.).
 Vladas Zinkevičius, pedagogas, chorvedys ir vargonininkas (g. 1923 m.).

 Vasario 11 d. – Erichas Maškė, vokiečių Prūsijos istorikas (g. 1900 m.).
 Vasario 23 d. – Ipolitas Nauragis, karininkas, dainininkas (bosas), vargonininkas (g. 1900 m.).

 Kovo 1 d. – Vladas Jurkūnas, Lietuvos teatro aktorius (g. 1911 m.).
 Kovo 8 d. – Jonas Dambrauskas, kompozitorius, vargonininkas ir choro dirigentas (g. 1892 m.).
 Kovo 10 d. – Vladas Bartusevičius, lietuvių dirigentas, folklorininkas (g. 1927 m.).
 Kovo 17 d. – Jonas Motiekaitis, smuikininkas, muzikos pedagogas, chorvedys (g. 1903 m.).
 Kovo 27 d. – Vladislovas Martinaitis, inžinierius kelininkas, pirmasis Lietuvos SSR plentų valdybos viršininkas (1944–1955 m.) ir automobilių transporto ir plentų ministras (1955–1976 m.) (g. 1910 m.).

 Balandžio 6 d. – Alfonsas Vytautas Braziulis, Lietuvos žurnalistas, visuomenės veikėjas (g. 1900 m.).

 Gegužės 2 d. – Nikodemas Kulys, vargonininkas, chorvedys, pedagogas (g. 1897 m.).
 Gegužės 8 d. – Jonas Dobrovolskas, Lietuvos istorikas, istorijos mokslų kandidatas (g. 1935 m.).
 Gegužės 19 d. – Povilas Jašinskas, Lietuvos evangelikų reformatų kunigas (g. 1889 m.).
 Gegužės 28 d. – Motiejus Šumauskas, Lietuvos TSR partinis veikėjas, LKP narys nuo 1924 m. (g. 1905 m.).

 Birželio 8 d. – Vladas Dzindziliauskas, Lietuvos futbolininkas, stalo tenisininkas, treneris, Lietuvos futbolo, krepšinio, lauko teniso, ledo ritulio rinktinės narys (g. 1913 m.).
 Birželio 9 d. – Antanas Stulga, vargonininkas, chorvedys, stomatologas (g. 1894 m.).

 Liepos 5 d. – Vladas Leparskas, vargonininkas, chorvedys, dainininkas, pedagogas (g. 1902 m.).
 Liepos 8 d. – Jonas Kuprionis, Lietuvos miškininkas, pedagogas, žurnalistas (g. 1901 m.).
 Liepos 20 d. – Teodora Miknevičienė-Slyvauskaitė, Lietuvos dailininkė keramikė (g. 1909 m.).
 Liepos 24 d. – Rapolas Juška, vargonininkas, chorvedys, dainininkas (bosas) (g. 1905 m.).
 Liepos 25 d. – Jonas Pakalka, kooperatininkas, Lietuvos visuomenės ir politinis veikėjas (g. 1894 m.).
 Liepos 30 d. – Viktoras Radovičius, Lietuvos smuikininkas, pedagogas, publicistas (g. 1919 m.).

 Rugpjūčio 25 d. – Aldona Dvarionienė-Smilgaitė, Lietuvos pianistė (g. 1907 m.).
 Rugpjūčio 29 d. – Vytautas Kaikaris, Lietuvos fizikochemikas ir elektrochemikas (g. 1912 m.).

 Rugsėjo 23 d.:
 Jonas Narvidas, vargonininkas, dirigentas, pedagogas, kompozitorius (g. 1910 m.).
 Vaclovas Ivanauskas, aktorius (g. 1910 m.).
 Rugsėjo 28 d. – Martynas Apanavičius, Lietuvos teisėtyrininkas penalistas, teisės pedagogas, teisės mokslų kandidatas (g. 1929 m.).
 Rugsėjo 30 d. – Antanas Bimba, JAV lietuvių spaudos darbuotojas (g. 1894 m.).

 Spalio 10 d. – Juozas Audėnas, Lietuvos pasipriešinimo okupaciniams režimams veikėjas, ekonomistas (g. 1898 m.).
 Spalio 16 d. – Vytautas Klimavičius, Lietuvos statybos inžinierius, technikos mokslų kandidatas (g. 1910 m.).
 Spalio 19 d. – Vincas Kuzmickas, Lietuvos literatūros tyrinėtojas (g. 1936 m.).

 Lapkričio 7 d. – Juozas Daubaras, Lietuvos fotografas (g. 1895 m.).
 Lapkričio 15 d. – Kazimieras Balkūnas, Lietuvos teisininkas, visuomenės ir politinis veikėjas, rezistentas (g. 1904 m.).
 Lapkričio 20 d. – Izidorius Butkevičius, Lietuvos etnologas, etnografas, istorijos mokslų kandidatas (g. 1924 m.).
 Lapkričio 24 d. – Alfonsas Gineitis, Lietuvos pasipriešinimo nacių ir tarybiniam okupaciniams režimams veikėjas, teisininkas (g. 1907 m.).

 Gruodžio 3 d. – Kazys Bridžius, Lietuvos žurnalistas (g. 1908 m.).
 Gruodžio 14 d. – Izidorius Vasyliūnas, smuikininkas, pedagogas, vargonininkas, chorvedys (g. 1906 m.).
 Gruodžio 23 d. – Valerija Čiurlionytė-Karužienė, muziejininkė, Lietuvos kultūros veikėja (g. 1886 m.).

 Petras Dočkus, Lietuvos karinis veikėjas, pulkininkas (g. 1889 m.).
 Stasys Vainiūnas, lietuvių kompozitorius, pianistas, dirigentas, pedagogas, chorvedys, profesorius (g. 1909 m.).

Pasaulyje

Įvykiai 

 Balandžio 2 d. – Argentina užėmė Falklando salas, prasidėjo Falklando karas;
 Balandžio 29 d. – UNESCO paskelbė šią dieną Tarptautine šokio diena;
 Gegužės 30 d. – Ispanija tapo NATO nare.
 Lapkričio 30 d. – išleistas Michael Jackson albumas „Thriller“, ilgainiui tapęs populiariausiu visų laikų muzikiniu albumu.

Gimtadieniai 

 Sausio 1 d.:
 David Nalbandian, Argentinos lauko tenisininkas.
 Radosław Matusiak, futbolininkas, buvęs Lenkijos rinktinės puolėjas.
 Sausio 5 d.:
 Jaroslav Plašil, futbolininkas, žaidęs saugo pozicijoje.
 Sabrina Garciarena, Argentinos aktorė ir modelis.
 Sausio 6 d. – Gilbert Jay Arenas Jn., JAV krepšininkas, žaidžęs įžaidėjo ir atakuojančio gynėjo pozicijose.
 Sausio 8 d. – John Chukwudi Utaka, futbolininkas, žaidęs puolėjo pozicijoje.
 Sausio 13 d. – Giljermas Sebastianas Korija, buvęs profesionalus Argentinos tenisininkas. Aukščiausias Giljermo pasiekimas ATP reitinge buvo trečioji vieta. Per savo karjerą jis laimėjo 9 titulus. Korijos pravardė - El Mago (ispaniškai Burtininkas) ir El Chino (ispaniškai Kinas). Jis profesionalu tapo 2000 metais. Giljermas tapo žinomas po to, kai 2004 metais pateko į French Open finalą, bet jame pirmaudamas dviem setais sugebėjo pralaimėti Gastonui Gaudijo.
 Sausio 16 d. – Tuncay Şanlı, futbolininkas, Turkijos rinktinės ir Stoke City klubo puolėjas.
 Sausio 17 d. – Dveinas Taironas Veidas, JAV krepšininkas, žaidžiantis Majamio „Heat“ komandoje, JAV vyrų krepšinio rinktinės narys, 2006 m. NBA čempionas.
 Sausio 18 d. – Maris Jasas, Latvijos ledo ritulio gynėjas.
 Sausio 21 d. – Nuuno Morais, karjerą baigęs portugalų futbolininkas, žaidęs kairiojo saugo pozicijoje.
 Sausio 22 d. – Fabricijus Koločinis, italų kilmės Argentinos futbolininkas. Žaidžia gynėjo pozicijoje.
 Sausio 26 d. – Kana, japonų dainininkė, žaislų dizainerė, modelis, iliustratorė ir mados dizainerė.
 Sausio 29 d.:
 Adam Mitchel Lambert, amerikiečių aktorius ir dainininkas. Jo debiutinis albumas For Your Entertainment buvo išleistas 2009 m. lapkričio 23 d. Albumas debiutavo 3-oje JAV topo Billboard 200 vietoje su beveik 200,000 parduotų kopijų.
 Kim Dong-Jin, futbolininkas.
 Sausio 31 d.:
 Helena Paparizou, Graikijos dainininkė, išgarsėjusi po pergalės 2005 m. Eurovizijos dainų konkurse.
 Janis Spruktis, Latvijos ledo ritulio puolėjas. Spruktis pastaruoju metu yra svarbus Latvijos rinktinės žaidėjas.

 Vasario 4 d. – Kimberly Kaye Wyatt, JAV pop dainininkė, šokėja, ir choreografė, geriausiai žinoma kaip sėkmingos Pop/R&B grupės Pussycat Dolls narė.
 Vasario 5 d. – Rogrigas Palasijo, Argentinos futbolininkas.
 Vasario 7 d. – Mickaël Pietrus, Prancūzijos krepšininkas.
 Vasario 10 d. – Justin Gatlin, amerikiečių lengvosios atletikos sprinteris. Jis buvo laikomas greičiausiu žmogumi pasaulyje, nuo tada kai pasiekė pasaulio rekordą 100 metrų bėgimo distancijoje ją įveikęs per 9,76 sekundės.
 Vasario 14 d. – Marianas Gaborikas, Slovakijos ledo ritulininkas.
 Vasario 16 d.:
 Anis Ayari, futbolininkas, Tuniso rinktinės gynėjas, žaidžiantis Tuniso "Étoile du Sahel" klube.
 Wasalu Muhammad Jaco, amerikiečių Hip-Hop atlikėjas.
 Vasario 17 d.:
 Adriano Leite Ribeiro, brazilų futbolininkas.
 Timotis Atouba, futbolininkas.
 Vasario 22 d. – Siaka Tiéné, Dramblio Kaulo Kranto futbolininkas.

 Kovo 2 d. – Kevinas Denisas Kuranis, futbolininkas.
 Kovo 4 d.:
 Bouna Coundoul, futbolininkas.
 Landon Donovan, futbolininkas
 Kovo 10 d. – Kwame Brown, JAV krepšininkas.
 Kovo 17 d. – Steven Jerome Pienaar, futbolininkas.
 Kovo 18 d. – Timas Glokas, automobilių sporto lenktynininkas. 2004 m. Formulės 1 sezone jis tapo vienu iš kelių pilotų, kuris pelnė taškus savo pirmose Formulės 1 lenktynėse. 2007 m. jis tapo GP2 serijos čempionu.
 Kovo 20 d. – Tomašas Kuščakas, Lenkijos futbolininkas (vartininkas). Su rinktine žaidė 2006-ųjų pasaulio futbolo čempionate, kur nebuvo išleistas į aikštę nė vienose rungtynėse.
 Kovo 26 d. – Mikelis Arteta, Ispanijos futbolininkas (atakuojantis saugas). Yra žaidęs Ispanijos jaunimo rinktinėje, tačiau į pagrindinę rinktinę niekada nebuvo patekęs.
 Kovo 28 d. – Valteris Chuljanas Martinesas, Hondūro futbolininkas, rungtyniaujantis puolėjo arba saugo pozicijoje. Yra Hondūro klubo C.D. Marathón žaidėjas, nuo 2002 m. rungtyniauja nacionalinėje rinktinėje.
 Kovo 29 d. – Jekabas Redlichas, Latvijos ledo ritulio gynėjas.
 Kovo 30 d. – Philippe Mexès, profesionalus futbolo žaidėjas iš Prancūzijos, šiuo metu žaidžiantis Italijos Serie A lygos klube AS Roma cento gynėjo pozicijoje.
 Kovo 31 d. – Talis Ben Haimas, Izraelio futbolininkas (gynėjas), žaidžiantis Portsmouth klube ir Izraelio futbolo rinktinėje.

 Balandžio 1 d. – Robertas Vitekas, Slovakijos futbolininkas, rungtyniaujantis puolėjo pozicijoje. Turkijos klubo Ankaragücü žaidėjas.
 Balandžio 2 d.:
 Davidas Fereras Ernas, profesionalus Ispanijos tenisininkas.
 Marco Amelia, futbolininkas, Italijos rinktinės ir Livorno klubo vartininkas.
 Balandžio 5 d. – Thomas Hitzlsperger, futbolininkas, Vokietijos rinktinės ir West Ham klubo saugas.
 Balandžio 7 d. – Soledad Fandiño, Argentios aktorė ir modelis, geriausiai žinoma Sandy rolėje Pol-Ka televizijos seriale Son de Fierro.
 Balandžio 14 d. – Uğur Boral, futbolininkas, Turkijos rinktinės ir Fenerbahçe klubo saugas.
 Balandžio 15 d. – Albertas Riera Ortega, ispanų futbolininkas žaidžiantis Olympiacos FC komandoje saugu.
 Balandžio 20 d. – Jānis Blūms, Latvijos rinktinės ir Neapolio „Eldo Basket“ krepšininkas.
 Balandžio 24 d. – Kelly Clarkson, JAV pop roko dainininkė, dainų autorė ir aktorė. 2002 m. laimėjo American Idol konkursą. 2006 m. Kelly laimėjo 2 Grammy apdovanojimus: už geriausią pop albumą (Breakaway) ir už geriausią pop vokalinę dainą (Since U Been Gone).
 Balandžio 28 d. – Chris Kaman, JAV krepšininkas žaidžiantis Los Angeles "Clippers" komandoje.
 Balandžio 30 d.:
 Danielis Almiras Lobas, Mozambiko futbolininkas, rungtyniaujantis gynėjo pozicijoje. PAR klubo Platinum Stars žaidėjas.
 Kirsten Caroline Dunst, amerikiečių aktorė, modelis ir dainininkė.

 Gegužės 1 d.:
 Darijo Srna, futbolininkas, Kroatijos rinktinės ir Donecko „Šachtar“ klubo saugas.
 Tomis Robredas Garsesas, profesionalus Ispanijos tenisininkas. Jis gimė Hostaltrike, Ispanijoje. Tačiau dabar gyvena Barselonoje. Šiuo metu ATP reitinge Tomis užima 16 vietą. Aukščiausia jo pasiekta vieta reitinge buvo penktoji. Robredas tapo profesionalu 1998 metais. Jį treniruoja Chavieras Duartesas. Per savo karjerą Tomis laimėjo jau 9 ATP titulus.
 Gegužės 4 d. – Dewarick Spencer, JAV krepšininkas, žaidžiantis Europoje.
 Gegužės 5 d. – Przemysław Kaźmierczak, futbolininkas, Lenkijos rinktinės ir FC Porto klubo saugas.
 Gegužės 13 d. – Ogučialas Onievas, futbolininkas, JAV rinktinės ir AC Milan klubo gynėjas.
 Gegužės 15 d.:
 Jessica Lynn Sutta, JAV dainininkė, šokėja, ir aktorė, geriausiai žinoma kaip sėkmingos Pop/R&B grupės Pussycat Dolls narė.
 Segundo Castillo, futbolininkas, Ekvadoro rinktinės ir Deportivo Quito klubo saugas.
 Veronica Campbell-Brown, Jamaikos sprinterė, daugkartinė olimpinių žaidynių ir pasaulio čempionatų prizininkė. Rungtyniauja 100 ir 200 m sprinto bei 4x100 m estafečių rungtyse.
 Gegužės 17 d. – William Anthony (Tony) Parker, II, Prancūzijos krepšininkas, rungtyniajantis NBA klube San Antonio "Spurs". Jis yra Prancūzijos vyrų krepšinio rinktinės kapitonas.
 Gegužės 20 d. – Piotras Čechas, čekų futbolininkas, Čekijos rinktinės ir Chelsea klubo vartininkas.
 Gegužės 25 d.:
 Robertas Kolautis, iš Argentinos kilęs Izraelio futbulininkas.
 Roger Guerreiro, brazilų futbolininkas, Lenkijos rinktinės ir Legia Warsaw klubo saugas.

 Birželio 1 d. – Žastin Enen, Belgijos tenisininkė, buvusi pirma pasaulio raketė.
 Birželio 2 d. – Jamal Alioui, futbolininkas, Maroko rinktinės ir FC Sion klubo iš Šveicarijos gynėjas.
 Birželio 3 d. – Jelena Gadžijevna Isinbajeva, Rusijos šuolininkė su kartimi, daugkartinė įvairių turnyrų nugalėtoja, pasaulio rekordininkė.
 Birželio 5 d. – Achille Emana Edzimbi, futbolininkas, Kamerūno rinktinės ir Real Betis klubo saugas.
 Birželio 7 d. – Germanas Luksas, Argentinos futbolo rinktinės ir Ispanijos RCD Mallorca klubo vartininkas.
 Birželio 12 d. – Marko Popovičius, Kroatijos nacionalinės rinktinės ir Kazanės „Unics“ gynėjas.
 Birželio 13 d. – Kenenisa Bekele, Etiopijos bėgikas, olimpinis ir pasaulio čempionas ir rekordininkas. Bėgiko Tariku Bekele vyresnysis brolis.
 Birželio 16 d. – Aurelianas Toresas Romanas, Paragvajaus futbolininkas, rungtyniaujantis kairiojo saugo arba kairiojo gynėjo pozicijoje. Argentinos klubo Club Atlético San Lorenzo de Almagro žaidėjas.
 Birželio 20 d. – Aleksėjus Berezuckis, futbolininkas, Rusijos rinktinės ir CSKA Moscow klubo gynėjas.
 Birželio 21 d. – Kembridžo kunigaikštis Viljamas, vyriausas karaliaus Karolio III ir Princesės Dianos sūnus, Elžbietos II ir Princo Filipo anūkas. Jis pirmasis eilėje į Jungtinės Karalystės ir 15 užjūrio teritorijų sostą.
 Birželio 24 d. – Kevin Nolan, Anglijos futbolininkas.
 Birželio 27 d. – Densill Theobald, futbolininkas, Trinidado ir Tobago rinktinės ir škotų Falkirk F.C. klubo saugas.

 Liepos 5 d.:
 Alberto Gilardino, futbolininkas, Italijos rinktinės ir ACF Fiorentina klubo puolėjas.
 Beno Udrihas, Slovėnijos krepšininkas rungtyniaujantis Sacramento "Kings" komandoje.
 Liepos 11 d. – Luís Enrique "Neco" Martínez Rodríguez, Kolumbijos futbolininkas, rungtyniaujantis vartininko pozicijoje Kolumbijos nacionalinėje rinktinėje ir Kolumbijos Once Caldas klube.
 Liepos 12 d. – Antonio Cassano, futbolininkas, Italijos rinktinės ir Sampdoria klubo puolėjas.
 Liepos 16 d.:
 Michael Umaña, futbolininkas, Kosta Rikos rinktinės ir Liberia Mia klubo gynėjas.
 Stivenas Hukeris, australų lengvaatletis, šuolininkas su kartimi. Olimpinis čempionas. Jam priklauso antras pasaulyje geriausias šuolių su kartimi rezultatas.
 Liepos 18 d. – Karlosas Jairas „Karlo“ Kostli Molina, Hondūro futbolininkas, rungtyniaujantis puolėjo pozicijoje. Yra Rumunijos klubo FC Vaslui žaidėjas, nuo 2007 m. rungtyniauja nacionalinėje rinktinėje. Carlo yra žymaus Hondūro futbolininko Anthony Costly sūnus.
 Liepos 30 d. – Antolinas Alkarasas Viverosas, Paragvajaus futbolininkas, rungtyniaujantis vidurio gynėjo pozicijoje. Anglijos klubo Wigan Athletic žaidėjas.

 Rugpjūčio 2 d. – Hélder Manuel Marques Postiga, futbolininkas, Portugalijos rinktinės ir Panathinaikos FC klubo puolėjas.
 Rugpjūčio 6 d.:
 Adrianne Marie Curry, JAV modelis. Pirmoji realybės šou America's Next Top Model nugalėtoja.
 Kevin van der Perren, Belgijos Dailiojo čiuožimo sportininkas. Šešių nacionalinių aukso medalių savininkas. 2006 m. buvo šalies vėliavnešys žiemos olimpinėse žaidynėse. Sportininkas ISU pasaulio čiuožėjų reitinge užima septintą vietą .
 Rugpjūčio 7 d. – Vasileios Spanoulis, graikų krepšininkas.
 Rugpjūčio 9 d. – Tyson Gay, amerikiečių lengvosios atletikos sprinteris.
 Rugpjūčio 10 d. – Shaun Murphy, profesionalus anglų angliškojo biliardo žaidėjas ir 2005 m. pasaulio angliškojo biliardo čempionas.
 Rugpjūčio 16 d. – Žoleonas Leskotas, Anglijos futbolininkas (gynėjas), žaidžiantis Manchester City klube ir Anglijos futbolo rinktinėje.
 Rugpjūčio 17 d. – Phil Jagielka, Anglijos futbolininkas (gynėjas), žaidžiantis Everton klube ir Anglijos futbolo rinktinėje.
 Rugpjūčio 24 d. – Chosė Bosingva da Silva, futbolininkas, Portugalijos rinktinės ir Chelsea FC klubo gynėjas.
 Rugpjūčio 27 d. – Andre Emmett, JAV krepšininkas, žaidžiantis Puerto Rike, Mets de Guaynabo komandoje.
 Rugpjūčio 28 d. – Tiago Mota, Brazilijos futbolininkas (saugas), žaidžiantis Milano „Inter“ klube.
 Rugpjūčio 29 d.:
 Carlos Francisco Delfino, Argentinos krepšininkas, Argentinos krepšinio rinktinės narys, turintis dvigubą Argentinos ir Italijos pilietybę.
 Vincentas Enjeama, Nigerijos futbolininkas, žaidžiantis vartininko pozicijoje. Izraelio klubo Hapoel Tel Aviv žaidėjas.
 Rugpjūčio 30 d.:
 Alina Alexandra Dumitru, Rumunijos dziudo imtynininkė, olimpinė ir daugkartinė Europos čempionė kategorijoje iki 48 kg. Dalyvavo 2004 (4 vieta) ir 2008 m. (1 vieta) olimpinėse žaidynėse.
 Andis Rodikas, JAV sportininkas, buvusi pirma pasaulio raketė. Šis tenisininkas gali labai stipriai paduoti kamuoliuką, jo rekordas -  249 km/h.
 Rugpjūčio 31 d. – Christopher Katongo, futbolininkas, Zambijos rinktinės ir Xánthī AÓ klubo puolėjas.

 Rugsėjo 9 d. – Silvija Peter Sabo, Vengrijos dainininkė, moderniojo folkloro grupės Nox vokalistė.
 Rugsėjo 10 d. – Stephen McManus, Škotijos futbolininkas. Glazgo Celtic F.C. ir Škotijos rinktinės gynėjas.
 Rugsėjo 11 d. – Elvan Abeylegesse, Etiopijoje gimusi, bet Turkijai atstovaujanti lengvaatletė, kuri specializuojasi ilgo nuotolio bėgimų rungtyse. Nacionalinė ir buvusi 5000 m bėgimo pasaulio rekordininkė.
 Rugsėjo 12 d.:
 Mula Mohamedas Havaras, kurdų kilmės Irako futbolininkas. Saugo pozicijoje žaidžia nacionalinėje rinktinėje.
 Zoranas Planiničius, Kroatijos krepšininkas rungtyniaujantis Maskvos srities "Chimki" komandoje.
 Rugsėjo 13 d.:
 Nenė Hilarijus, vienas žymesnių Brazilijos krepšininkų, žaidžiantis NBA lygoje.
 Tomas Blukas, Latvijos ledo ritulio gynėjas. Jis nuo 2003 m. žaidžia Latvijos ledo ritulio lygos klube ASK/Ogre. Latvijos rinktinės sudėtyje jis dalyvavo trijuose pasaulio jaunių čempionatuose.
 Rugsėjo 21 d.:
 Rudis Jangbludas, amerikiečių aktorius, šokėjas, menininkas. Labiausiai žymus dėl pagrindinio vaidmens Melo Gibsono filme „Apokalipto“.
 Sebastianas Žilbertas, Angolos futbolininkas, žaidžiantis kairiojo arba atakuojančio saugo pozicijoje. Yra Egipto klubo Al-Ahly narys.
 Rugsėjo 22 d. – Martenas Stekelenburgas, profesionalus futbolininkas iš Nyderlandų, pagrindinis Nyderlandų rinktinės ir Amsterdamo „Ajax“ klubo vartininkas.
 Rugsėjo 27 d.:
 Esau Kanjenda, Malavio futbolininkas, rungtyniaujantis puolėjo pozicijoje. Tai žymiausias dabartinių laikų Malavio futbolininkas, ir vienas iš nedaugelio, rungtyniaujančių Europoje.
 Fabián Larry Estoyanoff Poggio, futbolininkas, Urugvajaus rinktinės ir C.A. Peñarol klubo saugas.
 Dwayne Michael Carter, amerikiečių reperis, dainų autorius, aktorius.

 Spalio 7 d.:
 Džermainas Defo, Anglijos futbolininkas (puolėjas), žaidžiantis Tottenham Hotspur klube ir Anglijos futbolo rinktinėje.
 Madžidas Bugera, iš Alžyro kilęs Prancūzijos futbolininkas, rungtyniaujantis saugo arba vidurio gynėjo pozicijoje. Alžyro nacionalinės rinktinės ir Škotijos klubo Rangers FC narys.
 Spalio 9 d. – Modeste M'Bami, futbolininkas, Kamerūno rinktinės ir Ispanijos UD Almería klubo saugas.
 Spalio 10 d. – Yaser Al-Kahtani, futbolininkas, Saudo Arabijos rinktinės ir Al Hilal klubo puolėjas.
 Spalio 11 d. – Salim Stoudamire, amerikiečių krepšininkas.
 Spalio 16 d. – Kristianas Rivjerosas, Paragvajaus futbolininkas, nacionalinės rinktinės ir Anglijos Sunderland klubo saugas.
 Spalio 18 d. – Svitlana Loboda, rusakalbė Ukrainos dainininkė ir kompozitorė.
 Spalio 19 d.:
 Gonzalo Pineda Reyes, futbolininkas, Meksikos rinktinės ir Chivas Rayadas de Guadalajara klubo gynėjas.
 Maria Fernanda Neil, Argentinos aktorė ir modelis.
 Spalio 20 d. – Chosė Chaveras "Chučo" Akasusas, profesionalus Argentinos tenisininkas. Chosė gimė Posadasase, Argentinoje. Tačiau dabar gyvena Argentinos sostinėje Buenos Airese. Šiuo metu ATP reitinge Akasusas užima 51 vietą. Aukščiausia jo pasiekta vieta reitinge buvo dvidešimtoji. Jis kaip ir kiti jo tautiečiai labiausiai mėgsta grunto kortus. Chosė yra žinomas dėl savo stipraus padavimo ir smūgių. Akasusas naudoja Topper aprangą ir Head raketę. Šį argentinietį treniruoja Gabrielis Markusas. Chosė profesionalu tapo 1999 metais.
 Spalio 24 d. – Fairuz Fauzy, autosporto lenktynininkas iš Malaizijos.
 Spalio 26 d. – Illiasu Shilla, pastaruoju metu niekur nerungtyniaujantis Ganos futbolininkas (gynėjas), anksčiau žaidęs Ganos rinktinėje, Ganos ir Rusijos klubuose.

 Lapkričio 2 d.:
 Čarlzas Hubertas Itandje, prancūzų futbolininkas žaidžiantis vartininko pozicijoje.
 Jorge Bernardo Teodoro Maggio, žinomas Argentinos ir Lotynų Amerikos aktorius bei vienas iš grupės "Rolabogan" narys.
 Lapkričio 3 d. – Jevgenijus Viktorovičius Pliuščenka, rusų dailiojo čiuožimo vyrų vienetų olimpinis ir pasaulio čempionas. 2010 m. sportininkas grįžo į didįjį sportą ir Europos čempionate pasiekė pasaulio rekordą, surinkdamas 91.30 tašką .
 Lapkričio 9 d. – Husinas Chardža, futbolininkas, Maroko rinktinės ir Genoa CFC klubo iš Italijos saugas.
 Lapkričio 12 d. – Anne Hathaway, amerikiečių aktorė.
 Lapkričio 15 d.:
 Jenifer, prancūzų dainininkė.
 Kalu Učė, Nigerijos futbolininkas, žaidžiantis puolėjo arba atakuojančio saugo pozicijoje. Ispanijos klubo UD Almería žaidėjas.
 Lapkričio 16 d. – Amaras Stoudemairas, JAV krepšininkas, žaidžiantis New York "Knicks" komandoje.
 Lapkričio 20 d.:
 Bertrand Ngapounou, Kamerūno futbolininkas (gynėjas) šiuo metu žaidžiantis A lygoje už FK Vėtra klubą.
 Stefanas Ademolu, Kanados futbolininkas, rungtyniaujantis puolėjo arba saugo pozicijoje. FK Ekranas klubo žaidėjas.
 Lapkričio 22 d. – Yakubu Aiyegbeni, futbolininkas, Nigerijos rinktinės ir Anglijos Everton klubo puolėjas.
 Lapkričio 23 d. – Asafa Powell, Jamaikos sprinteris. Olimpinis čempionas. 4×100 m estafetės olimpinis ir pasaulio rekordininkas.
 Lapkričio 28 d. – Leandro Mateus Barbosa, Brazilijos krepšininkas. Rungtyniauja NBA klube Toronto „Raptors“ ir taip pat žaidžia Brazilijos rinktinėje, įžaidėjo ir atakuojančio gynėjo pozicijose.
 Lapkričio 29 d. – Džonas Mensa, futbolininkas, Ganos rinktinės ir Lyon klubo (pastaruoju metu skolinamas Sunderland AFC) gynėjas.

 Gruodžio 1 d. – Diegas Kavaleris, brazilų vartininkas žaidžiantis Liverpulio FC komandoje.
 Gruodžio 3 d. – Maiklas Kodžo Esienas, futbolininkas, Ganos rinktinės ir Chelsea FC klubo, rungtyniaujančio Premier League, saugas.
 Gruodžio 6 d. – Alberto Contador Velasco, ispanų dviratininkas.
 Gruodžio 8 d. – Hamitas Altıntopas, futbolininkas, Turkijos rinktinės ir FC Bayern Munich klubo saugas. Hamito brolis dvynys Halil Altıntop taip pat futbolininkas.
 Gruodžio 13 d. – Maksimas Širokovas, Latvijos ledo ritulio gynėjas.
 Gruodžio 14 d. – Stivas Sidvelas, Anglijos futbolininkas, žaidžiantis saugo pozicijoje Birmingemo „Aston Villa“ klube. Su Reading klubu 2005-2006 sezone laimėjo Futbolo lygos čempionatą.
 Gruodžio 17 d. – Boubakaras Sanogas, futbolininkas, Dramblio Kaulo Kranto rinktinės ir Prancūzijos klubo AS Saint-Étienne puolėjas.
 Gruodžio 19 d. – Tero Kristianas Pitkamaki, suomių ieties metikas. 2004 m. Atėnų olimpinėse žaidynėse Pitkamaki užėmė 8 vietą, po ketverių metų Pekine iškovojo bronzos medalį. 2006 m. Europos lengvosios atletikos čempionate Pitkamaki užėmė antrą vietą. Sėkmingiausiai sportininkui susiklostė 2007 m., kuomet jis laimėjo Osakoje rengtą Pasaulio lengvosios atletikos čempionatą, buvo išrinktas Europos metų lengvaatlečiu ir geriausiu 2007 m. Suomijos sportininku.
 Gruodžio 31 d.:
 Kreigas Gordonas, Škotijos futbolininkas, Sunderland AFC klubo ir Škotijos nacionalinės rinktinės vartininkas. 2006 m. laimėjo Škotijos futbolo apžvalgininkų asociacijos žaidėjo titulą. Jis yra pirmasis Hearts žaidėjas nuo 1986 m. laimėjęs šį titulą.
 Rafael Pompeo Rodrigues Ledesma, Brazilijos futbolininkas šiuo metu žaidžiantis puolėjo pozicijoje Minsko "MTZ-Ripo" klube.

Mirtys 

 Sausio 17 d. – Varlamas Šalamovas, Rusijos rašytojas, politinis kalinys, „Kolymos apsakymų“ autorius (g. 1907 m.).
 Sausio 18 d. – Huang Sianfan, žymus kinų istorikas, antropologas ir  Bagui mokyklos įkūrėjas. (g. 1899 m.).
 Sausio 25 d. – Michailas Suslovas, TSRS partinis ir valstybės veikėjas. Viena Lietuvoje labiausiai žinomų jo frazių yra pokario metais pasakytas teiginys: „Lietuva bus, bet be lietuvių“. Kai kurių istorikų laikomas „pilkuoju kardinolu“, lėmusiu tai, kad į valdžios aukštumas pateko Leonidas Brežnevas, Jurijus Andropovas, Michailas Gorbačiovas, o 1964 m. buvo nuverstas Nikita Chruščiovas. M. Suslovas buvo vienas ilgiausiai TSRS politikos aukštumose išbuvusių veikėjų – nuo pat Stalino valdymo XX a. tarpukariu iki savo mirties (g. 1902 m.).

 Kovo 3 d. – Žoržas Perekas, Prancūzijos žydas rašytojas, filmų kūrėjas, eseistas. Jis taip pat buvo ir matematikų bei rašytojų kūrybinės grupės Oulipo narys (g. 1936 m.).
 Kovo 9 d. – Leonidas Utiosovas, rusų ir tarybinis estrados artistas, dainininkas ir kino aktorius, orkestro vadovas. TSRS liaudies artistas (1965 m., pirmasis iš TSRS estrados artistų, gavęs šį vardą). L. Utiosovas buvo įvairių žanrų dainų atlikėjas, nuo džiazo iki miesto romanso (g. 1895 m.).
 Kovo 28 d. – William Francis Giauque, JAV chemikas, 1949 m. Nobelio chemijos premijos laureatas (g. 1895 m.).
 Kovo 29 d. – Carl Orff, XX a. vokiečių kompozitorius, pagarsėjęs savo kantata Carmina Burana (g. 1895 m.).

 Balandžio 24 d. – Viljo Eino "Ville" Ritola, suomių ilgų nuotolių bėgikas. 1924 m. Paryžiaus olimpinėse žaidynėse Ritola iškovojo 4 aukso (3000 m kliūtinio bėgimo ir 10 000 m individualiose rungtyse bei 3000 m ir kroso komandinėse varžybose) ir 2 sidabro medalius (5000 m bei kroso rungtyse), taip pat pagerino 10 000 m pasaulio rekordą. 1928 m. Amsterdamo olimpinėse žaidynėse Ritola iškovojo auksą 5000 m distancijoje ir sidabrą 10 000 m distancijoje (g. 1896 m.).

 Gegužės 25 d. – Nikolajus Michailovas, komjaunimo, tarybinis ir partinis veikėjas, buvęs TSKP CK Politinio biuro narys (g. 1906 m.).

 Birželio 12 d. – Karl Ritter von Frisch, austrų etologas, 1973 m. Nobelio fiziologijos ir medicinos premijos laureatas (g. 1886 m.).
 Birželio 25 d. – Igoris Sergejevičius Gouzenko, sovietų GRU karininkas, kriptografas TSRS ambasadoje (Otavoje), slaptaraščių šifruotojas, vėliau perėjęs į Vakarų pusę (g. 1919 m.).

 Liepos 2 d. – Herbert Werner Quandt, vokiečių pramonininkas, Quandt šeimos narys, pramonininko Günther Quandt sūnus, Harald Quandt įbrolis (g. 1910 m.).

 Rugpjūčio 15 d. – Axel Hugo Theodor Theorell, švedų mokslininkas, 1955 m. Nobelio fiziologijos ir medicinos premijos laureatas (g. 1903 m.).
 Rugpjūčio 23 d. – Stanford Moore, JAV biochemikas, 1972 m. Nobelio chemijos premijos laureatas (g. 1913 m.).
 Rugpjūčio 29 d. – Ingrid Bergman, švedų aktorė, laimėjusi tris Oskarus, du Emmy apdovanojimus ir Tony apdovanojimą kaip Geriausia Aktorė. Amerikos Filmų Instituto įvertinta kaip ketvirta visų laikų geriausia aktorė Amerikos kine. Geriausiai žinomas jos vaidmuo - Ilsa Lund , filme "Kasablanka" („Casablanca“, 1942) - Antrojo Pasaulinio Karo laikų dramoje, kurioje vaidino su Humphrey Bogart. (g. 1915 m.).

 Rugsėjo 3 d. – Carlo Alberto Dalla Chiesa, Italijos karabinierių generolas, pagarsėjęs sėkminga kova su teroristinėmis Raudonųjų Brigadų grupuotėmis (g. 1920 m.).
 Rugsėjo 7 d. – Gerald Gray Fitzmaurice, britų teisininkas, Tarptautinio Teisingumo Teismo (ICJ), EŽTT (ECJ) teisėjas (g. 1901 m.).
 Rugsėjo 14 d.:
 Grace Kelly, aktorė, Monako princesė (g. 1929 m.).
 Kristjanas Eldjaurnas, Islandijos politikas, archeologas, meno istorikas (g. 1916 m.).
 Rugsėjo 21 d. – Ivanas Bagramianas, armėnų kilmės sovietų armijos generolas, TSRS maršalas. II pasaulinio karo metu vadovavo I Pabaltijo frontui, kuris užėmė šiaurės Lietuvos teritorijas (g. 1897 m.).

 Spalio 4 d. – Glenas Guldas, Kanados pianistas (g. 1932 m.).
 Spalio 18 d. – Pierre Mendes-France, 1954 m. tapęs Prancūzijos ministru pirmininku ir baigęs prancūzų karą Indokinijoje. Dėl pilietinio karo Alžyre jis pralaimėjo rinkimus 1955 m. (g. 1907 m.).
 Spalio 28 d. – Savitri Devi, prancūzų rašytoja, politinė aktyvistė. Pagarsėjusi savo nacizmą palaikančiais kūriniais, hinduizmo, nacistinio okultizmo, mistikos tematikos darbais (g. 1905 m.).

 Lapkričio 7 d. – Erichas Hofmanas, vokiečių kalbininkas, baltistas, habilituotas daktaras (g. 1895 m.).
 Lapkričio 10 d. – Leonidas Iljičius Brežnevas, Tarybų Sąjungos vadovas, TSKP generalinis sekretorius 1964–1982 m., aukščiausiosios tarybos (AT) prezidiumo pirmininkas 1960–1964 m. ir 1977–1982 m (g. 1906 m.).
 Lapkričio 14 d. – Piotras Jakiras, rusų disidentas, istorikas (g. 1923 m.).
 Lapkričio 27 d. – Juhanas Avikas, estų kompozitorius, dirigentas. J. Aviko kūryba - lyriška, grindžiama estų muzikos folkloru. J. Avikas dirigavo Estijos dainų šventėse (g. 1884 m.).

 Gruodžio 20 d. – Artūras Rubinšteinas, amerikiečių pianistas, išeivis iš Lenkijos (g. 1887 m.).

Nobelio premijos 

Nobelio premijos laureatai:
 Chemijos – Aaron Klug (1926–);
 Ekonomikos – George J. Stigler (1911–1991);
 Fizikos – Kenneth Wilson;
 Literatūros – Gabrielis Garsija Markesas;
 Medicinos – Sune K. Bergström (1916–2004), Bengt I. Samuelsson (1934–), John R. Vane (1927–2004);
 Taikos – Alva Myrdal, Alfonso García Robles.

Nuorodos 

1982 m.